**ROMÂNIA**  (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ Primar**

**D.A.S.C.P.C. Soós Zoltán**

**Serviciul Relaţii Interne şi Internaţionale**

**Nr. 51759 / 02.08.2023**

**Referat de aprobare**

**privind finanţarea din bugetul local a unei deplasări în străinătate pentru 22 de persoane ( 20 de copii și însoțitorii acestora) din partea Municipiului Târgu Mureș în Pálkövet, cu ocazia organizării unei tabere de vară în perioada 6-13 august 2023**

Primăria Municipiului Târgu Mureș a fost invitată de către capitala Budapesta, Autoguvernarea Arondismentului al XI-lea Újbuda în vederea continuării tradiției anilor precedenți, privind organizarea unei tabere de vară de copii și însoțitorii acestora sub forma unui schimb de experiență. Este important a susține aceste proiecte, respectiv a organizării taberelor de vară în parteneriat cu orașele înfrățite, deoarece acestea reprezintă o modalitate propice pentru un schimb cultural, acestea fiind benefice tinerilor în a descoperi interese, experiențe și activități noi, lucruri comune sau particularități cu copiii de vârsta lor care locuiesc în orașele înfrățite cu municipiul Târgu Mureș. Nu în ultimul rând taberele de vară reprezintă o bună oportunitate pentru fiecare copil de a-și dezvolta anumite abilități, de a socializa și de a lega noi prietenii.

 **Total cheltuieli deplasare: 11.000 lei**

 **De la capitolul 65.04.02 - articol bugetar 20.06.02 – deplasări în străinătate, conform** **Dispoziția nr. 1150 din 1 august 2023 privind modificarea bugetului Unității Administrativ Teritoriale – Municipiul Târgu Mureș pe anul 2023.**

Anexe:

* Invitația din partea dlui viceprimar Barabás Richárd, Autoguvernarea Arondismentului al XI-lea Újbuda - capitala Budapesta, înregistrată la Municipiul Târgu Mureș cu nr. 15273 din 02.03.2023;
* adresa Liceului cu Program Sportiv „Szasz Adalbert” însoțită de lista nominală, înregistrată la Municipiul Târgu Mureș cu nr. 46624 din 10.07.2023;

Având în vedere cele prezentate mai sus, supunem pentru analiza şi aprobarea dumneavoastră proiectul de hotărâre privind finanţarea din bugetul local a sumei necesare cheltuielilor de deplasare.

 **Director executiv adj. D.A.S.C.P.C. Șef serviciu, SRII**

 **Cosmin Blaga Trif Aurel**

\*\* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art.139 din OUG nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL MUNICIPIULUI TÂRGU MUREŞ**

 **Inițiator,**

 **PRIMAR**

 **SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2023**

**privind finanţarea din bugetul local a unei deplasări în străinătate pentru 22 de persoane ( 20 de copii și însoțitorii acestora) din partea Municipiului Târgu Mureș în Pálkövet, cu ocazia organizării unei tabere de vară în perioada 6-13 august 2023**

 ***Consiliul local al Municipiului Târgu Mureş, întrunit în şedinţă ordinară de lucru,***

**Având în vedere**:

Referatul de aprobare nr. 51759 din 02.08.2023, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a unei deplasări în străinătate pentru 22 de persoane ( 20 de copii și însoțitorii acestora) din partea Municipiului Târgu Mureș în Pálkövet, cu ocazia organizării unei tabere de vară în perioada 6-13 august 2023,

Raportul de specialitate nr. \_\_\_\_\_\_\_\_\_\_\_\_\_ al Direcției juridice, contencios administrativ și administrație publică locală și Raportul de specialitate nr. \_\_\_\_\_\_\_\_\_\_\_\_\_ al Direcției Economice,

Dispoziția nr. 1150 din 1 august 2023 privind modificarea bugetului Unității Administrativ Teritoriale – Municipiul Târgu Mureș pe anul 2023,

Hotărârea nr. 518/1995 din 10 iulie 1995 privind unele drepturi și obligații ale personalului roman trimis în străinătate pentru îndeplinirea unor misiuni cu caracter temporar.

În temeiul prevederilor art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin (1), lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1** Se aprobă finanţarea din bugetul local a unei deplasări în străinătate a 22 de persoane ( 20 de copii și însoțitorii acestora) din partea Municipiului Târgu Mureș, în Pálkövet, cu ocazia organizării unei tabere de vară în perioada 6-13 august 2023.

**Art.2**. Se aprobă finanțarea cheltuielilor de transport din bugetul local al municipiului Târgu Mureș, în valoare de 11.000 de lei din capitolul 65.04.02– articol bugetar 20.06.02 - deplasări în străinătate, cu respectarea prevederilor legale specifice.

**Art.3.** În şedinţa imediat următoare se va prezenta o informare cu privire la desfăşurarea taberei de vară şi rezultatele acesteia.

**Art.4**. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale, Direcţia Economică și Direcția Școli.

**Art.5.** În conformitate cu prevederile art. 252, alin.(1), lit. „c” și art. 255 din O.U.G. nr. 57/2019 privind Codul Administrativ, precum și ale art. 3, alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.6**. Prezenta hotărâre se comunică:

Serviciului Relații Interne și Internaționale

Direcției Economice

Direcției Școli

**Viză de legalitate**

**Secretarul general al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare